Ar bloavezhioù 1980 eo tachenn ar Groove Boys, ha war un ton farsus ouzhpenn ! Kement ha respont da choulenn kreñvoch-kreñvañ o selaouerien emaint o vont da enrollañ ur bladenn, warni tonioù brudet eus ar bloavezhioù-se sonet gant ar binioù hag ar vombard. Div sonadeg a vo enrollet e  live dirak an arvesterien dan 22 ha 23 a viz Mae, e Gwipavaz hag er Forest-Fouenant.    Ya ! : Degasit ta da soñj dhol lennerien peseurt doare sonerezh a vez aozet ganeoch, da gentañ...  Googoo : Nouzomp ket ha tu zo da gaozeal eus un doare sonerezh resis met dre vras ez eus tu lavarout e sonomp sonerezh anavezet gant an holl kentoch, gant bombardoù, biniawioù, benvegoù kouevr ha toumperezh eilet gant son an urzhiataer. E-touez hon tonioù e kaver « Le jerk », « Gimme, gimme, gimme », «  Maldon », « Rise up »… . Sonerezh a vez klevet er boestoù-noz diouzh ar chiz pe « mod kozh », a-benn ar fin !    Penaos eo bet krouet ho strollad ?  Savet eo bet da vare deiz-ha-ganedigezh ur chamalad er strollad. Ne oa ket ur mennozh rakjedet a-ratozh met un taol-esae gant ur groove box kentoch (ur benveg gant sonioù elektronek) hag un nebeud tud gant ar binioù hag ar vombard. Tamm-ha-tamm eo kresket ar strollad betek kaout chwezek soner war al leurenn dar muiañ hiziv-an-deiz !    Sonerezh ha fent da gentañ neuze...  « Tu va t détendre » eo ger-stur ar strollad. Arouezius eo evit diskouez perak nomp ket gwall-inervet gant ar sonerezh. Ha gwelloch choazh, un doare eo da zispakañ hon energiezh da farsal war al leurenn ha da eskemm gant an arvesterien. Evit-se e klaskomp lakaat anezho da gemer perzh : kanañ ganeomp evel-just hag ivez dont war al leurenn pa ne vezomp ket-ni o tiskenn da zañsal gant an dud. Ar fed bezañ treuzwisket a zo fentus dre men deus pep hini un  dudenn disheñvel.    Un eil pladenn a vo enrollet ganeoch a-raok pell. Petra vo sonet warni ? Tuboù eus ar bloavezhioù 80 gant ar vombard hag ar binioù bepred ?  Dres ! Enrollet e vo ganeomp un eil pladenn war-eeun e-pad div abadenn (ul « live ») dar Gwener 22 a viz Mae en Alizé e Gwipavaz ha dan 23 en Nautile er Forest-Fouesnant. Digoust e vo a-ratozh evit reiñ tro dar muiañ a dud dizoleiñ hor sonerezh ha dreist-holl dont da gemer perzh ha dober trouz evit an enrolladenn. Seul vuioch a  dus, seul vuioch a drouz ! Ur pemzek bennak a donioù a vo tu klevet, tonioù a zo bet sonet ganeomp a-viskoazh hag ivez un nebeud reoù nevez. DJ Wybee a glozo ar sonadeg bep taol.    Enrollet e vo dirak an arvesterien, perak ta ?  Dibabet hon eus sevel ar bladenn dirak arvesterien peogwir ez eo an doare gwellañ evidomp da ziskouez hon doare sonerezh. Da gentañ-penn ne felle ket deomp enrollañ dre ma ne seblante ket deomp e oa hon doare sonerezh unan da vezañ selaouet er gêr… Met muioch-mui e  vez goulennet diganeomp enrollañ pladennoù. Embannet hon eus unan gant pevar zon gant ur bonus video met ne oa bet ket trawalch. Goulennet e veze muioch choazh ha setu perak hon eus divizet enrollañ un albom. Ur bonus video a vo ar wech-mañ choazh.